Sawuse kita nyimak keterangan-kete­rangan kang katur ing ndhuwur, bisa di­pa­hami lan dimangerteni, manawa panguripan donya mono mung mujudake kesengan sethithik. Kasunyatan ing te­nga­hing masyarakat, akeh wong sing lali, amarga kaparingan rejeki sing akeh, mubra-mubru, katimbang liyane, tumuli tu­mindak sing ngluwihi wates. Kanthi si­pat Qodrat lan Iradat Dzat kang Maha Murah, Allah wus kepareng paring paco­ban (ujian), kanggo ngukur sepira ta ta­ke­rane, kapasitase saben-saben pawo­ngan ing dalem nampa rejeki. Ana sing kaparingan rejeki sethithik lan ana sing kaparingan rejeki akeh. Mula saka iku kita kudu husnuddon (berprasangka baik) marang Allah sarta tawakkal marang Allah ing dalem (sajerone) ngupadi reje­ki. Allah bakal kepareng paring rejeki sing paling bagus trep sarta saukur karo ka­pasitas kita.
